stanford-oval/wikipedia huggingface dataset:
Kalajoen kapina
Kapinan tapahtumat

Tapaus sai alkunsa Kalajoen nuorisoseuran järjestämien markkinatanssien aikana, kun nuorisoseuran talolla paikalla olleet liikkuvan poliisin konstaapeli ja paikallinen poliisi yrittivät lähteä viemään muutamia humalaisina häirikköinä pitämiään nuoria miehiä putkaan poliisiautolla. Iltamayleisön mielestä poliisin toiminta oli pikkumaista ja virkaintoista. Kun erästä miehistä ryhdyttiin viemään poliisiautoon, hän löi toista konstaapeleista samalla, kun paikalle kertynyt yleisö vaati miehen vapauttamista. Lyönnin kohteena ollut poliisi koetti lyödä pidätettyä, mutta lyönti osuikin erääseen sivulliseen, jota poliisi yritti sitten myös viedä autoon. Yleisö puuttui kuitenkin tässä vaiheessa asiaan ja riisti pidätetyt poliiseilta. Poliisit pakenivat autoonsa, mutta eivät heti päässeet lähtemään, kun osa miehistä nosti auton perää ilmaan. Tilannetta seuraamaan oli tässä vaiheessa tullut jo useita satoja henkilöitä, sillä tanssisalissa oli juuri päättynyt markkinapolska ja tanssijat tulivat nyt ulos vilvoittelemaan.
Poliisit palasivat tanssipaikalle saatuaan lisävahvistuksia, mutta tässä vaiheessa yleisö oli jo hajaantunut paikalta tanssien jatkuessa. Lopullisiksi kapinan vahingoiksi jäivät rikkoontunut poliisiauton ovi, jonka korjaaminen tuli maksamaan 112 markkaa, sekä erään kapinoitsijan piikkilangoissa revenneet housut. Poliisi oli kuitenkin kärsinyt arvovaltatappion.
Oikeudenkäynti

Kalajoen nimismies Yrjö Närhinen joutui käynnistämään asiassa tutkinnan, sillä sisäministeriössä haluttiin saada selvyys siihen, mistä poliisiauton oven korjauslasku oli syntynyt. Kapinan päätekijöinä pidetyt miehet pidätettiin ja vietiin joulukuun alussa tutkintavankeuteen Oulun lääninvankilaan. Tammikuussa 1954 viisi heistä tuomittiin kapinasta keskimäärin noin puolentoista vuoden kuritushuonerangaistuksiin ja kaksi sai puoli vuotta ehdollista vankeutta. Tapauksen erikoisuutta lisäsi se, että Kalajoella suljetuin ovin käydyssä oikeudenkäynnissä tuomarina oli asessori Iivari Liukko Helsingistä ja syyttäjänä Kalajoen nimismiehen asemesta poliisitarkastaja Tapani Linna Oulusta. Pidätettyjen joukossa oli Kalajoen Nuorisoseuran puheenjohtaja Janne Siipola ja seuran järjestysmiehenä toiminut maanviljelijä Joni Ojala. Siipola sai tuomion yllytyksestä väärään valaan, ja Ojalalle langetettiin puoli vuotta ehdollista vankeutta, vaikka hän ei ollut osallistunutkaan tapahtumiin vaan päinvastoin kieltänyt paikalla ollutta yleisöä koskemasta poliisiautoon.
Jälkipyykkiä

Kalajoella yleinen mielipide piti tuomioita epäoikeudenmukaisina ja liian ankarina. Nimismies Närhinen erosi virastaan, koska hän ei halunnut osallistua jutun käsittelyyn, jossa hänen mielestään liikkuvan poliisin arvovallan palauttaminen oli sanellut syytetyille langetetut tuomiot. Kalajoen kirkkoherra ja entinen Maalaisliiton kansanedustaja V. H. Kivioja yritti saada tuomiot purettua ja tuomitut armahdettua. Kivioja oli asiasta yhteydessä muun muassa pääministeri Urho Kekkoseen, ja hän lähetti myös asiasta oikeuskanslerin virastoon useita kantelukirjelmiä, joissa viranomaisia syytettiin tapauksen tutkinnan ja kuulustelujen aikana tehdyistä virheistä ja jopa vääristä valoista. Kapinan seurauksena kalajokilaisten ja poliisiviranomaisten välit pysyivät pitkään jännittyneinä.
Kirjallisuutta

Juho Saari Kalajoen kahakka – Viimeinen kansankapina 1953. Suomalaisen Kirjallisuuden Seura 2022 ISBN 9789518584219
Geenimuunneltu organismi

Geenimuunnellulla organismilla eli GMO:lla tarkoitetaan eliötä, esimerkiksi eläintä, kasvia tai bakteeria, jonka perimää on muunneltu geenitekniikan keinoin. Kun muunneltua eliötä käytetään elintarvikkeen raaka-aineena, puhutaan geenimuunnellusta elintarvikkeesta. Toisinaan käytetään myös termejä muuntogeeninen, geenimanipuloitu, transgeeninen ja siirtogeeninen organismi. Geenimuunnelluista organismeista tutuimpia ovat muuntogeeniset kasvit, joita viljellään lähes 20 maassa. Yleisimpiä geenimuunneltuja organismeja ovat esimerkiksi maissi, soija ja rapsi. Suurin osa niistä tuotetaan Yhdysvalloissa.
Historiaa

Geenitekniikan katsotaan alkaneen vuonna 1973, kun yhdysvaltalainen Paul Berg siirsi menestyksekkäästi erään viruksen DNA:ta erään bakteerin kromosomin osaksi. Berg palkittiin tästä hyvästä kemian Nobelilla vuonna 1980. Nykyään voidaan minkä tahansa lajin mikä tahansa geeni, jonka paikka kromosomistossa tunnetaan, siirtää mihin tahansa toiseen lajiin. Tämä geeni myös voi säädellä monien ominaisuuksien syntyä organismissa tai se voi toimia toisten geenien säätelijänälähde?.
Muuntogeenisen soijan ja maissin viljely aloitettiin laajoilla alueilla ensimmäisenä vuonna 1996 Yhdysvalloissa. Vuonna 2006 muuntogeenisten viljakasvien viljelypinta-ala ylitti 100 miljoonan hehtaarin rajan. Kaikkiaan 10,3 miljoonaa viljelijää 22 eri maassa viljeli yhteensä 102 miljoonan hehtaarin alalla muuntogeenisiä kasveja.
Arvioiden mukaan yli kaksi miljardia ihmistä maailmassa on maistanut tai syö säännöllisesti muuntogeenisestä vehnästä, soijasta tai riisistä tehtyä ruokaa. Noin 300 miljoonaa ihmistä Yhdysvalloissa ja Kanadassa on syönyt tällaista ruokaa yli kymmenen vuoden ajan.milloin?
Lääketieteessä > Lääketuotanto

Geenimuuntelun avulla voidaan tuottaa tehokkaita lääkkeitä moniin sairauksiin, joista ihmiskunta nyt kärsii, sekä tuleviin pandemioihin, "hullun lehmän taudin" kaltaisiin ihmisille vaarallisiin eläinsairauksiin , pienten lasten kuolettavaan lihasrappeumatautiin, hemofiliaan, syöpään, diabetekseen ja vuosi vuodelta yhä useampaan vaivaan, HIV-rokotetta  ym.
Jo nyt monet tavalliset lääkkeet, rokotteet ja lisäaineet Suomessa on tuotettu geenitekniikan avulla.
Lääketieteessä > Siirtogeeniset mikrobit

Yhdistelmä-DNA-tekniikan lääketieteellisesti merkittävimpiä sovelluksia on tehdä bakteerisoluissa aineita, jotka ovat hyödyllisiä ihmiselle. Tällaisten lääkinnälliseen käyttöön tarvittavien aineiden tuottaminen mikrobeissa on aiempiin menetelmiin nähden halvempaa ja tehokkaampaa ja tuote on turvallisempi.
Yhdysvaltain lääketurvallisuusviranomainen FDA antoi vuonna 1981 luvan Hepatiitti B -rokotteelle, jonka antigeeni oli tuotettu mikro-organismeissa, joihin oli siirretty viruksen geeni.
Vuonna 1982 FDA antoi luvan mikrobeissa tuotetulle ihmisen insuliinille. Myös muun muassa interferonia ja kasvuhormonia tuotetaan yhdistelmä-DNA-tekniikalla.
Siirtogeeniset eläimet

Siirtogeeniset eläimet ovat ilmeisen tieteellis-teknisen puolensa lisäksi myös kaupallisia innovaatioita. Esimerkiksi 1980-luvun alussa kehitetty syöpähiiri oli myös maailman ensimmäinen patentoitu eläin.
Ensimmäinen elintarvikkeeksi hyväksytty geenimuunneltu eläin oli AquaBounty Technologiesin vuonna 2015 kehittämä AquAdvantage-lohi.
Siirtogeeniset eläimet > Huomen-lehmä

Suomessa biotekniikka ja geenimuuntelu nousi ensi kertaa todella otsikoihin joulukuussa 1993 Kuopion yliopistolla syntyneen siirtogeenisen Huomen-vasikan myötä.
Viljelykasvit

Satokasveja voidaan mahdollisesti muunnella geneettisesti niin, että niistä saadaan suurempia satoja kehitysmaiden heikoissa olosuhteissa. Italiassa vuonna 2005 tehdyssä viljelykokeessa Bt-maissilajikkeista toisen sato oli 28 ja toisen jopa 43 prosenttia suurempi kuin geenimuuntelemattoman vertailuviljelmän. Koe tehtiin alueella, jossa maissikoisa on yleinen tuholainen. Espanjassa vastaavassa kokeessa geenimaissin sato oli seitsemän prosenttia suurempi kuin muuntelemattoman viljelmän.
Plos One -lehdessä julkaistun tutkimuskirjallisuuden meta-analyysin (2014) mukaan GM-viljely on vähentänyt kasvinsuojeluaineiden käyttöä 37 % sekä lisännyt satoja 22 % ja viljelijöiden voittoja 68 %, kehitysmaissa vieläkin enemmän.
Geenimuuntelun tavoitteet

Geenimuuntelun tavoitteena on useimmiten muunneltavan organismin jo olemassa olevien ominaisuuksien parantaminen tai vaihtoehtoisesti kokonaan uusia ominaisuuksia koodaavien geenien liittäminen eliöön. Muuntelulla pyritään esimerkiksi tekemään organismista kestävämpi ulkoisille vaikutuksille. Tämä voi tarkoittaa parempaa sään vaihteluiden sietokykyä tai vastustuskykyä tuholaisia ja torjunta-aineita vastaan. Kasvin solut saadaan tuottamaan tuholaismyrkkyä siirtämällä kasviin Bacillus thuringiensis -bakteerin (Bt) myrkkygeeni. Toinen merkittävä muuntelun tavoite on lisätä organismin tuotantoa tai satoa.
Siirtogeenisten eliöiden proteiinituotantoa voidaan myös muokata siten, että ne saadaan tuottamaan jotakin ihmiselle hyödyllistä yksittäistä ainetta. Siten mahdollistetaan esimerkiksi erilaisten lääkeproteiinien tuotanto eläinsolussa tai jonkin terveyttä edistävän aineen lisääminen elintarvikkeeseen. Ihmisille vaarallisia sairauksia kantaviin eliöihin voidaan myös geeniajureiden avulla liittää taudin vasta-ainetta, jolloin esimerkiksi denguekuumetta normaalisti levittävät hyttyset lakkaisivatkin kantamasta virusta.
Lainsäädäntö

1960-luvulta 1980-luvun puoleenväliin saakka GMO:iden turvallisuutta ja ympäristövaikutuksia koskeva lainsäädäntö oli tiukempi Yhdysvalloissa kuin Euroopassa. 1980-luvun puolivälin jälkeen asiat ovat olleet päinvastoin. EU:ssa on nykyisin todennäköisesti maailman tiukimmat säädökset GMO-sisällölle ruoassa ja rehussa. Tuotteet, joissa hyväksytyn GMO-aineksen osuus ylittää 0,9 %, täytyy merkitä. Ei-hyväksytylle GMO-materiaalille on nollatoleranssi, mikä tarkoittaa sitä, että lastit, jotka sisältävät ei-hyväksyttyä GMO:ta käännytetään alkuperämaahan tai tuhotaan. EU:ssa GMO:iden hyväksymisprosessi on hidas ja altis poliittiselle väliintulolle. Tämä on johtanut erikoiseen tilanteeseen, jossa EU on riippuvainen erityisesti GM-soijapavun tuonnista eläinten rehuksi, mutta lain takia joutuu torjumaan nämä, jos ne sisältävät pieniäkin määriä ei-hyväksyttyjä geenimuunneltuja organismeja. Yhdysvallat on toisaalta usein kritisoinut EU:ta sen epätieteellisistä GMO-säädöksistä, joiden se katsoo olevan taloudellista protektionismia ja toisaalta suunnitellut USA:an samankaltaista GMO-lainsäädäntöä kuin nyt EU:ssa.
Kritiikki ja julkinen keskustelu

Elasmopalpus lignosellus -toukat ovat vahingoittaneet suojaamatonta maapähkinää (ylempi), mutta Bt-myrkkygeenin saanutta maapähkinäkasvia (alempi) syötyään toukka on kuollut myrkkyyn.
Kenialaiset tutkailivat muunneltua Bt-maissia kasvavaa peltoa.
Jorma Elovaara

Jorma Elovaara (17. maaliskuuta 1946 Vampula – 17. maaliskuuta 2019 Helsinki) oli suomalainen toimittaja. Hän tuli tunnetuksi erityisesti Yleisradion toimittajana ja oli myöhemmin mukana Radio Cityssä. Myöhemmin, yhdeksänkymmentäluvulta alkaen, aina viimeisiin viikkoihinsa asti, hän teki ohjelmia helsinkiläiseen Lähiradioon, jossa hän hoiti myös ääniteknikon tehtäviä.
Nuoruudessaan Elovaara perusti kotipaikkakunnalleen merirosvoradion Pentti Kemppaisen kanssa. Elovaara muistetaan omasta radio-ohjelmastaan Vesimiehen aika vuosina 1969–1971. Hän käsitteli ohjelmissaan ja myöhemmin julkaistuissa kirjoissaan esimerkiksi okkultismia, psykologisia rajatiloja, huumeita, homoseksuaalisuutta ja politiikkaa, joten hänet luetaan hippisukupolven guruksi. Vuonna 1971 Elovaara perusti oman kustantamon ja ryhtyi julkaisemaan Tähti-nimistä okkultistista undergroundlehteä. Hän toimi myös sanoittajana: esimerkiksi Hectorin vuonna 1973 levyttämä ”Sisämaan retkellä” on hänen tekstinsä.
Jorma Elovaara perusti ystäviensä kanssa Suomen ensimmäisenlähde? homoyhdistyksen, Toisen säteen ryhmän, marraskuussa 1967, mutta Patentti- ja rekisterihallitus kehotti vetämään yhdistyksen rekisteröintihakemuksen pois.
Yleisradio julkaisi 2007 Elovaarasta Tosi tarina -dokumenttisarjassa Stadin kundit -nimisen ohjelman.
Elovaara kuoli lyhyen sairauden jälkeen 73-vuotissyntymäpäivänään maaliskuussa 2019.
Julkaisuja > Kirjoittanut

Vesimiehen aika: Paljastettu salatiede.  Helsinki:  Mysteeni, 1972.
Sisäavaruuden lapsi.  Helsinki:  Mysteeni, 1973.  ISBN 951-728-009-2
Radiotoimittajan työ.  Kirkkonummi:  Jorma Elovaara, 1984.  ISBN 951-95882-0-5
Kummitus etsii ystävää ja muita tarinoita Vesimiehen ajasta.  Kirkkonummi:  Jorma Elovaara, 1986.  ISBN 951-997-008-8
Julkaisuja > Suomentanut

Roberts, Thomas B.: Transpersoonallinen kasvatus.  Helsinki:  Samsara, 1978.  ISBN 951-95553-1-5
Aiheesta muualla

Saapasjalkamies Ylioppilaslehti. 15.5.2009. Helsinki:  Ylioppilaslehden Kustannus Oy. Viitattu 18.3.2019.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Dark Passion Play

| Dark Passion Play Nightwish |
| --- | --- | --- |

Studioalbumin tiedot
 Äänitetty : 2006–2007
 Julkaistu: 26. syyskuuta 2007
 Tyylilaji: sinfoninen metalli power metal progressiivinen metalli
 Kesto: 75.47
 Levy-yhtiö: Nuclear Blast Spinefarm Roadrunner
Nightwishin muut julkaisut
| End of an Era 2006 | Dark Passion Play 2007 | Made in Hong Kong (And in Various Other Places) 2009 |
Dark Passion Play on suomalaisen metalliyhtye Nightwishin kuudes studioalbumi. Se julkaistiin Suomessa keskiviikkona 26. syyskuuta 2007 Spinefarmin kautta ja muualla maailmassa Nuclear Blastin ja Roadrunnerin kautta kahta päivää myöhemmin.
Vuonna 2008 Dark Passion Play palkittiin Vuoden albumin Emma-palkinnolla.
Singlet

Ensimmäinen single ”Eva” julkaistiin toukokuussa, ja se oli myytävänä ainoastaan digitaalisena versiona. Single sai ensisoittonsa perjantaina 25. toukokuuta 2007 kello seitsemän YleX:llä ja Radio Rockilla. Uuden laulajan, Anette Olzonin, nimi ja haastattelu oli julkaistu yhtyeen kotisivulla edellisenä päivänä kello 17. Singlen piti ilmestyä vasta 30. toukokuuta, mutta julkaisua jouduttiin aikaistamaan kappaleen vuodettua brittiläisen connect.comin kautta Internetiin 24. toukokuuta. "Eva"-singlen tuotot jaettiin hyväntekeväisyyteen.
Toinen single ”Amaranth” oli ensimmäinen fyysinen single, ja se sai ensisoittonsa YleX-kanavalla 26. heinäkuuta 2007 kello 8.20. Antti J. Jokisen ohjaama Amaranth-video esitettiin ensimmäisen kerran 11. elokuuta 2007 MTV Finlandilla. Fyysinen single kappaleesta julkaistiin Suomessa 22. elokuuta 2007, ja se oli Suomen virallisen singlelistan ensimmäisellä sijalla yhdeksän viikon ajan ja myi kultaa (yli 5 000 kappaletta) kahdessa päivässä. ”Amaranth” on yltänyt myös Unkarin ja Espanjan listaykköseksi sekä Britannian rocksinglelistan ykköseksi.
Kolmas albumilta julkaistava single oli ”Bye Bye Beautiful”. Se jaettiin radioasemille albumin ilmestymisviikolla, mutta kaupallinen single julkaistiin vasta tammikuussa 2008. Musiikkivideon ohjasi ”Amaranthin” tapaan Antti J. Jokinen, ja siinä yhtyeen miespuolisten jäsenten paikoilla soittaa naisia. Videon ensisoitto oli maanantaina 24. syyskuuta 2007 kello 0.07 Voice-kanavalla. ”Bye Bye Beautiful” oli Suomen singlelistalla kahden viikon ajan, ja korkeimmillaan kappale oli sijalla kahdeksan.
Nightwish oli kuvannut kolmannen videonsa uudelle albumille jo lokakuun alussa. Videon ohjaajana toimi Stobe Harju. Rovaniemen kaupunki, jonka alueella video on tehty, tarjosi yhtyeelle rahoitusapua videoon sillä ehdolla, että kaupunki saisi käyttää sitä matkailumainonnassa. Videon kappale on ”The Islander”, ja sen ensiesitys oli 14. huhtikuuta 2008. 22. marraskuuta 2007 yhtyeen kotisivuilla ilmoitettiin seuraavan singlen olevan ”Erämaan viimeinen”, joka löytyy albumilta instrumentaalina ”Last of the Wilds”. Singleversiolla laulaa Indica-yhtyeen Johanna Salomaa, ja se julkaistiin 5. joulukuuta 2007.
Albumi

Nightwishin kosketinsoittaja Tuomas Holopainen on tuottanut albumin ja säveltänyt suurimman osan sen kappaleista. Kyseessä on Holopaisen mukaan yhtyeen historian synkin ja melankolisin albumi. Lontoon Abbey Roadilla nauhoitettujen orkesteriosuuksien äänittäminen kesti kahdeksan päivää. Lisäksi Lontoossa äänitettiin Metro Voices Choir -kuoron osuus ja irlantilaisia muusikoita. Suomessa studiota käytettiin huomattavasti pidemmän aikaa ja kaikkiaan levyn teon aikana studiota käytettiin kymmenen kuukautta syyskuusta 2006 kesäkuuhun 2007. Albumin tekeminen maksoi kaikkiaan noin 500 000 euroa.
Säveltäminen albumia varten alkoi pian Once-albumin julkaisun jälkeen vuonna 2004. Musiikilliset ideat muotoutuivat sävellyksiksi vuosien 2005 ja 2006 vaihteessa. Säveltämisen aikana tammikuusta helmikuuhun Holopainen ei juuri tavannut ketään vaan käytti päivässä 10-12 tuntia säveltäen.
Dark Passion Playn ensimmäinen kappale on lähes 14 minuuttia pitkä progeteos ”The Poet and the Pendulum”. Haastattelussa Holopainen kertoi sen käsittelevän hänen vuonna 2005 kokemaansa tuskaa. Raidalla on muun muassa synkkää tekstiä sisältäviä Marco Hietalan huutokohtia. Holopainen sanoi kappaleen säveltämisen olleen poikkeuksellisen hankalaa, sillä kyseessä on hänelle Nightwishin kappaleista henkilökohtaisin. ”The Poet and the Pendulumin” jälkeen on Holopaisen mukaan albumin kolme yksinkertaisinta kappaletta, joihin lukeutuu singlenäkin julkaistu ”Amaranth”. ”Master Passion Greed”, yksi yhtyeen historian raskaimmista kappaleista, on puolestaan suurimmaksi osaksi Hietalan laulama. Solisti Anette Olzon kertoi, että hänelle tuli nauhoituksissa ongelmia muun muassa puolinuottien laulamisessa, mutta kunnollisen harjoittelun avulla vaikeudet saatiin voitettua.
Albumin kesto on noin 75 minuuttia. Yksi sen kappaleista on kanteleen soittoa sisältävä instrumentaali ”Last of the Wilds”. Kanteletta soittaa Senni Eskelinen. Suomen Kanteleliitto palkitsi tästä hyvästä Holopaisen Vuoden kantele -tunnustuksella perusteinaan kappaleen lisäämä kanteleen tunnettavuus. ”Bye Bye Beautifulin” sanoituksista löytyy viittauksia Tarja Turuseen. ”Master Passion Greed” -kappaleessa Turusen manageriaviomiestä Marcelo Cabulia verrataan epäsuorasti Juudakseen.
Albumi > Vuotaminen Internetiin

Kesäkuun 2007 loppupuolella YouTube-sivustolle ilmestyi kaksi uutta kappaletta, ”The Poet and the Pendulum” sekä ”Amaranth”. Tämän jälkeen uuden albumin kappaleita ilmestyi Internetiin ladattavaksi yhden–kolmen kappaleen erissä, kunnes elokuun alussa koko albumi oli vuotanut.
Listasijoitukset ja myyntimäärät

Levy myi Suomessa 42 000 kappaletta heti ilmestyspäivänä rikkoen samalla platinalevyrajan Suomessa (30 000 kappaletta), ja 30. syyskuuta yhtyeen internetsivut ilmoittivat albumin myyneen jo yli tuplaplatinan (60 000 kappaletta). Albumi oli luonnollisesti listaykkönen ja vietti viisi viikkoa ensimmäisellä sijalla. Albumi myi triplaplatinaa kuukausi julkaisua myöhemmin. Dark Passion Play oli Suomen myydyin albumi vuonna 2007. Albumi on myynyt 126 084 kappaletta Suomessa.
Myös albumin ulkomainen menestys on ollut merkittävää. Ensimmäisellä viikollaan sitä myytiin maailmanlaajuisesti 143 000 kappaletta ja yhteensä tähän mennessä 710 000 kappaletta. Kultalevyn se on 11. lokakuuta Nightwishin kotisivulla julkistetun tiedotteen mukaan saanut Saksasta, Sveitsistä, Itävallasta ja Puolasta. Kyseisestä tiedotteesta kävivät myös ilmi seuraavassa taulukossa esitetyt listasijoitukset maailmalta.
29. lokakuuta ilmoitettiin Ruotsin kultalevystä ja 14. joulukuuta Sveitsin platinasta.
| Valtio | Sijoitus | Sertifikaatti> Platina | Sertifikaatti> Kulta | Myyntiluvut |
| --- | --- | --- | --- | --- |
|  | 1. |  |  | &&&&&&&&&0100000.&&&&00100 000 |
|  | 1. | 5 ×  |  | &&&&&&&&&0150000.&&&&00150 000 |
|  | 1. |  |  | &&&&&&&&&&030000.&&&&0030 000 |
|  | 1. |  |  |  |
|  | 1. |  |  |  |
|  | 1. |  |  |  |
|  | 4. |  |  | &&&&&&&&&&030000.&&&&0030 000 |
|  | 5. |  |  | &&&&&&&&&&010000.&&&&0010 000 |
|  | 5. |  |  |  |
|  | 5. |  |  |  |
|  | 6. |  |  | &&&&&&&&&&010000.&&&&0010 000 |
|  | 6. |  |  |  |
| Valtio | Sijoitus | Sertifikaatti> Platina | Sertifikaatti> Kulta | Myyntiluvut |
| --- | --- | --- | --- | --- |
|  | 7. |  |  |  |
|  | 14. |  |  |  |
|  | 18. |  |  |  |
|  | 22. |  |  |  |
|  | 24. |  |  |  |
|  | 25. |  |  |  |
|  | 36. |  |  |  |
|  | 42. |  |  |  |
|  | 52. |  |  |  |
|  | 62. |  |  |  |
|  | 84. |  |  | &&&&&&&&&&065000.&&&&0065 000 |
↑  Rock albumien sijalla 3.
Kappaleet

Kaikki kappaleet säv. ja san. Tuomas Holopainen, ellei toisin mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | The Poet and the Pendulum |  |  | 13.53 |  |  |  |  |  |
| 2. | Bye Bye Beautiful |  |  | 4.14 |  |  |  |  |  |
| 3. | Amaranth |  |  | 3.51 |  |  |  |  |  |
| 4. | Cadence of Her Last Breath |  |  | 4.14 |  |  |  |  |  |
| 5. | Master Passion Greed |  |  | 6.02 |  |  |  |  |  |
| 6. | Eva |  |  | 4.24 |  |  |  |  |  |
| 7. | Sahara |  |  | 4.25 |  |  |  |  |  |
| 8. | Whoever Brings the Night | Holopainen | Vuorinen | 5.47 |  |  |  |  |  |
| 9. | For the Heart I Once Had |  |  | 3.55 |  |  |  |  |  |
| 10. | The Islander | Holopainen | Hietala | 5.05 |  |  |  |  |  |
| 11. | Last of the Wilds |  |  | 5.40 |  |  |  |  |  |
| 12. | 7 Days to the Wolves | Holopainen | Holopainen, Hietala | 7.03 |  |  |  |  |  |
| 13. | Meadows of Heaven |  |  | 7.10 |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | The Escapist | 4.59 |  |  |  |  |  |  |  |
Albumilla esiintyvät muusikot > Yhtye

Anette Olzon – laulu
Tuomas Holopainen – kosketinsoittimet, piano
Emppu Vuorinen – sähkökitara, akustinen kitara
Marco Hietala – basso, akustinen kitara, laulu
Jukka Nevalainen – rummut
Albumilla esiintyvät muusikot > Vierailevat muusikot

Lontoon filharmoninen orkesteri - orkesteri ja kuoro
Guy Elliott – johtava poikasopraano (1. kappale)
Tom Williams – Second Boy Soprano (1. kappale)
Metro Voices – kuoro
Troy Donockley – bodhrán, Uilleann Pipes, tinapilli (kappaleet 10, 11 ja 13)
Nollaig Casey – viulu (11. kappale)
Senni Eskelinen – sähkökannel (11. kappale)
Greg Knowles – cimbalom
Anthony Pleeth - sello
Martin Loveday - sello (1. kappale)
Andy Fallon - tinapilli (9. kappale)
Gavin Wright - viulu (10. kappale)
Arvostelut

Imperiumi: 9/10
Soundi:
V2.fi:
Mikael

| Mikael |
| --- | --- |
Nimipäivä:   
– suomenkielinen:  29. syyskuuta
– ruotsinkielinen:  29. syyskuuta
– ortodoksinen:  11. tammikuuta,  21. toukokuuta,  23. toukokuuta,  12. heinäkuuta,  20. syyskuuta,  8. marraskuuta,  22. marraskuuta
Muunnelmia:  Mikko, Mika, Miika, Miki, Miko, Miiko
Vastineita eri kielissä:  Michael, Miguel, Michel, Mihail
Nimen alkuperä:  heprea, arkkienkeli Mikael
Infobox OKNimi-testi OK: 
Mikael on miehen etunimi. Se johtuu Raamatun arkkienkeli Mikaelin nimestä, joka on hepreaa ja merkitsee: ”Kuka on Jumalan kaltainen?”
Suomessa Mikael-nimisiä on paljon monessa sukupolvessa. Suomessa Mikael on kaikkien aikojen kymmenenneksi yleisin miehen nimi, kun mukaan lasketaan kaikki etunimet. Digi- ja väestötietoviraston tietojen mukaan nimi Mikael on huhtikuuhun 2024 mennessä annettu 130 712 miehelle ja alle 127 naiselle. Koska Mikael on ollut erittäin suosittu toisena ja kolmantena nimenä, näistä vain pieni osa on annettu ensimmäiseksi nimeksi.
Eri maissa esiintyviä Mikael-nimen muunnoksia ovat muun muassa englantilainen Michael, espanjalainen Miguel ja ranskalainen Michel. Suomessa sen muunnelmina ovat käytössä nimet Mika, Miika, Micael, Miikaeli, Miikka,  Miki, Mikko, Miko, Miska, Mikkeli, Mikki, Mikke, Mikkel, Mike, Miikkaeli, Miihkali. Myös Eeli voi tulla Mikaelista. Sen naispuolinen vastine on Mikaela.
Mikaelin nimipäivä on 29. syyskuuta, joka on myös arkkienkeli Mikaelin kunniaksi vietetyn mikkelinpäivän alkuperäinen päivämäärä.
Tunnettuja Mikael-nimisiä > Bysantin keisareita

Mikael (kreik. Μιχαήλ) oli seuraavien Bysantin keisarien nimi:
Mikael I, keisarina 811–813
Mikael II, keisarina 820–829
Mikael III, keisarina 842–867
Mikael IV Palfagonialainen, keisarina 1034–1041
Mikael V Kalafates, keisarina 1041–1042
Mikael VI Stariotikos, keisarina 1056–1057
Mikael VII Dukas, keisarina  1067–1068
Mikael VIII Palaiologos, keisarina 1259–1282